માનવમિત્ર, ગુજરાત : ગુજરાતમાં એક હથ્થું શાસન 22 વર્ષથી ભાજપ ભોગવી રહ્યું છે, ત્યારે આજે ભાજપમાં જ તેમના કાર્યક્રરો નિષ્ક્રીય થઇ રહ્યા છે અને 22 વર્ષનાં શાસનકાળમાં કોઇ કાર્યકરોનાં કામ થતા ન હોવાથી અને પ્રજાનાં પ્રશ્નો પણ અધ્ધધરતાલ રહેવાથી ભાજપનો કાર્યકર પણ નિષ્ક્રીય થઇ ગયો છે. કહેવત છે કે, કાર્યકર કામથી રઢીયામણો, પણ અહીયાં હવે કાર્યકરનો ગ્રાફ ડાઉન થઇ ગયો હોય તેમ ભાજપમાં કાર્યકરો પક્ષનાં મેળાવડા કાર્યક્રમોમાં પાંખી હાજરી જોવાઇ રહી છે તે કામ થતા ન હોવાની અને પક્ષમાં નારાજગી હોવાનું પ્રતિત થાય છે. ત્યારે બીજી બાજુ કોંગ્રેસ બિલ્લી અને સસલા પગે ગ્રામ્ય વિસ્તારોમાં સારો એવો પગપેસારો કરીને કોંગ્રેસ મજબૂત થઇ રહી છે.